“จีน” ยัน! ไม่เปลี่ยนโควต้านำเข้าสินค้าเกษตรจากสหรัฐฯ แม้เป็นส่วนหนึ่งในข้อตกลงการค้า
“จีน” ยัน! ไม่เปลี่ยนโควต้านำเข้าสินค้าเกษตรจากสหรัฐฯ แม้เป็นส่วนหนึ่งในข้อตกลงการค้า
“จีน” ยัน! ไม่เปลี่ยนโควต้านำเข้าสินค้าเกษตรจากสหรัฐฯ แม้เป็นส่วนหนึ่งในข้อตกลงการค้า
7 ม.ค. 2563

นายฮั่น จุน รัฐมนตรีช่วยว่าการเกษตรและกิจการชนบทของจีนเปิดเผยกับไฉซิน ซึ่งเป็นเว็บไซต์ข่าวสารด้านการเงินของจีนว่า จีนจะยังไม่เพิ่มโควต้าการนำเข้าสินค้าเกษตรจากสหรัฐ แม้จะเป็นส่วนหนึ่งในข้อตกลงการค้าเฟสแรกระหว่างจีนและสหรัฐก็ตาม
นายฮั่นเปิดเผยกับไฉซินว่า โควต้าการนำเข้าข้าวสาลี ข้าวโพด และข้าวนั้น จะไม่ปรับเปลี่ยนเพื่อประเทศใดประเทศหนึ่ง
โดยเมื่อเดือนธ.ค.ที่ผ่านมา คณะทำงานของประธานาธิบดีโดนัลด์ ทรัมป์ แห่งสหรัฐ เปิดเผยว่า สหรัฐได้บรรลุข้อตกลงการค้าเฟสแรกกับจีนแล้ว โดยจีนได้ตกลงที่จะซื้อผลิตภัณฑ์และบริการในส่วนของการผลิต เกษตร และพลังงานของสหรัฐเพิ่มเติม
นอกจากนี้ ปธน.ทรัมป์กล่าวว่า จีนจะซื้อสินค้าเกษตรจากสหรัฐมูลค่า 5 หมื่นล้านดอลลาร์ในไม่ช้า อย่างไรก็ตาม ทางการจีนไม่ได้ออกมายืนยันตัวเลขดังกล่าว
ทั้งนี้มีการคาดการณ์ว่า สหรัฐและจีนจะลงนามในข้อตกลงการค้าเฟสแรกที่กรุงวอชิงตันในสัปดาห์หน้า